Document ID: /roh_data/filtered/Billingualer_Corpus_interleaved-de-rm.jsonl.gz/866

This is a text translated from German to Rumantsch Grischun.
Fachleute mit breitem Wissen im Einsatz für die Interessen von Natur und Jagd - Beruf "Wildhüter/Wildhüterin" wird neu vom Bund anerkannt

Das Bundesamt für Berufsbildung und Technologie (BBT) wird nächstens die Prüfungsordnung zur höheren Fachprüfung "Wildhüter/Wildhüterin mit eidgenössischem Fachausweis" unterzeichnen. Damit erhält dieser Beruf die offizielle Anerkennung durch den Bund.

Die Kantone mit Patentjagd, einzelne Revierjagdkantone und der Kanton Genf beschäftigen hauptberufliche Wildhüterinnen und Wildhüter. Sie benötigen ein vielfältiges Wissen, um ihrer anspruchsvollen Aufgabe im Interesse von Natur und Jagd gerecht zu werden. Als Vermittler an der "Front" beschäftigen sie sich mit verschiedensten Problemen im Umgang mit Wildtieren. Bis anhin gab es diverse Formen dieses Berufes. Um einen einheitlichen Standard zu definieren, wurde in den letzten zehn Jahren auf die eidgenössische Anerkennung dieses Berufes hingearbeitet. Die Berufsanerkennung durch das BBT dokumentiert die Professionalität des Wildhüterberufes.

Vielfältige Aufgaben

Das Bundesgesetz über die Jagd und den Schutz wildlebender Säugetiere und Vögel will die Artenvielfalt und die Lebensräume der einheimischen und ziehenden wildlebenden Säugetiere und Vögel erhalten, bedrohte Tierarten schützen, die von wildlebenden Tieren verursachten Schäden an Wald und an landwirtschaftlichen Kulturen auf ein tragbares Mass begrenzen sowie eine angemessene Nutzung der Wildbestände durch die Jagd gewährleisten.

Wildhüterinnen und Wildhüter helfen beim Vollzug dieses gesetzlichen Auftrages. Sie unterstehen in der Regel den kantonalen Jagdverwaltungen. Dank ihrem Fachwissen und genauen Kenntnissen über die örtliche Fauna und Flora sind sie wichtige Fachleute bei der Jagdplanung sowie im Umgang mit der Natur, hauptsächlich auch im Zusammenhang mit Vorhaben und Projekten mit direkten Einflüssen auf die natürliche Umwelt.

Fingerspitzengefühl nötig

Die Interessen von Forst- und Landwirtschaft, Jägern, Naturschützern, Tourismus oder Gemeinden stehen oft in Widerspruch zueinander und widersprechen teilweise auch den Lebensbedürfnissen der wildlebenden Säugetiere und Vögel. Wildhüter kümmern sich um das Wohlbefinden der Wildtiere und versuchen, solche Interessenskonflikte zu lösen. Sie setzen sich für die ordnungsgemässe und tierschutzgerechte Jagd ein. Das verlangt sehr viel Fingerspitzengefühl im Umgang mit Mitmenschen und Hartnäckigkeit für das Wohl des Wildes.

Die Kantone fordern unterschiedliche Voraussetzungen, um als Wildhüter angestellt zu werden. Einwandfreier Leumund, erfolgreich absolvierte Jägerprüfung, abgeschlossene Berufslehre in einem verwandten Beruf, körperliche Leistungsfähigkeit und sicherer schriftlicher Ausdruck sind einige davon.

Fünf Jahre Berufspraxis

Die Berufsprüfung "Wildhüter/Wildhüterin mit eidgenössischem Fachausweis" gilt als höhere Fachprüfung. Die folgenden Voraussetzungen müssen erfüllt sein, wenn sich Interessierte zur Prüfung anmelden wollen:

- mindestens fünfjährige Tätigkeit als Berufswildhüter bei einem Kanton oder einer öffentlichen Trägerschaft;

- Besuch des interkantonalen Grundkurses mit bestandenen Prüfungen (dauert viermal eine Woche, verteilt auf zwei Jahre).

Die Prüfung verlangt vernetztes Denken. Wildtiere und ihre Lebensräume bilden sensible Ökosysteme. Kandidaten müssen deshalb kombinieren und die Zusammenhänge aufzeigen können. Voraussetzung dazu sind umfassende Kenntnisse in Ökologie und Fauna. Weil Wildhüter Gesetze vollziehen, brauchen sie rechtliche und polizeiliche Kenntnisse. Sie organisieren ihren Dienstbetrieb weitgehend selber. Dazu gehört auch Büroarbeit. Entsprechend heissen die Prüfungsfächer Ökologie, Biologie, Wildtier- und Lebensraummanagement, Technik, Recht und Polizei, Organisation und Administration.

BBT beaufsichtigt Prüfung

Der SWHV will die erste Berufsprüfung 2005 durchführen. Dazu wählte er eine Prüfungskommission, welche aus fünf Wildhütern und zwei Jagdverwaltern besteht. Sie organisiert die Prüfung, wählt die Experten und entscheidet über die Abgabe des Fachausweises. Das BBT beaufsichtigt die Prüfung.

Der Schweizerische Wildhüterverband (SWHV)

Am 21. August 1999 gründeten die Wildhütervereinigungen und -verbände Bern, Graubünden, Nationalpark, Romandie, St.Gallen, Tessin, Wallis und Zentralschweiz den SWHV. Insgesamt gehören etwa 250 Wildhüter und Jagdaufseher den Verbänden an. Sie müssen zu mindestens 50 Prozent im Bereich Jagd von der öffentlichen Hand angestellt sein. Es handelt sich ausschliesslich um Berufsleute, welche beim Vollzug der eidgenössischen und kantonalen Jagdgesetzgebung tätig sind.

Wichtigstes Ziel des Verbandes ist es, die Akzeptanz, die Qualität und das Ansehen des Wildhüterberufes erhalten und fördern. Als erste Massnahme wurde die Anerkennung des Berufes durch das Bundesamt für Berufsbildung und Technologie (BBT, vormals Biga) angestrebt. Dies verlangt, die berufliche Aus- und Weiterbildung zu fördern. Der SWHV wird in Zukunft vermehrt mit Anliegen an die Öffentlichkeit treten, was ein weiteres seiner Ziele darstellt. Gleichzeitig will der Verband Kontakt zu verwandten Berufsgruppen und Organisationen im Bereich Jagd, Natur-, Vogel- und Tierschutz suchen. Letztendlich soll auch die Kameradschaft unter seinesgleichen nicht zu kurz kommen.

Die Vorstandsmitglieder kommen aus den Kantonen Bern (Sébastien Balmer), St.Gallen (Markus Brülisauer), Freiburg (Elmar Bürgy), Graubünden (Arturo Plozza) und Schwyz (Pius Reichlin). Damit sind regionale Vertretung und Sprachenvielfalt der Schweiz gewährleistet.

Gremium: Amt für Jagd und Fischerei

Quelle: dt Amt für Jagd und Fischerei

Data: 25.02.2004

Spezialistas e spezialists cun ina vasta savida s'engaschan per ils interess da la natira e da la chatscha - La professiun da "guardiaselvaschina" vegn uss renconuschida da la confederaziun

L'uffizi federal per furmaziun professiunala e tecnologia (UFFT) vegn proximamain a suttascriver l'urden d'examen per l'examen professiunal superiur da "guardiaselvaschina cun certificat professiunal federal". Uschia obtegna questa professiun la renconuschientscha uffiziala da la confederaziun.

Ils chantuns cun chatscha da patenta, singuls chantuns cun chatscha da revier ed il chantun Genevra han guardiaselvaschinas che lavuran a temp cumplain. Quests guardiaselvaschinas basegnan ina vasta savida per ademplir lur incumbensa pretensiusa en l'interess da la natira e da la chatscha. Sco intermediaturs a la "front" s'occupan els dals problems ils pli differents en il contact cun animals selvadis. Fin uss devi pliras furmas da questa professiun. Per pudair definir in standard unifitgà èsi vegnì lavurà ils ultims diesch onns cun la finamira da cuntantscher la renconuschientscha federala da questa professiun. La renconuschientscha da la professiun tras il UFFT documentescha la professiunalitad da la professiun da guardiaselvaschina.

Incumbensas multifaras

La lescha federala davart la chatscha e la protecziun dals mamifers ed utschels selvadis vul mantegnair la diversitad da las spezias ed ils spazis vitals dals mamifers ed utschels selvadis indigens e migrants, proteger spezias d'animals periclitadas, limitar sin ina dimensiun supportabla ils donns chaschunads d'animals selvadis vi dal guaud e vi da culturas agriculas sco er garantir in'utilisaziun adequata dals effectivs da selvaschina tras la chatscha.

Guardiaselvaschinas gidan ad exequir questa incumbensa legala. Els èn suttamess per regla a las administraziuns chantunalas da chatscha. Grazia a lur enconuschientschas professiunalas ed a lur enconuschientschas davart la fauna e flora locala èn ells ed els spezialists impurtants per la planisaziun da la chatscha sco er en il contact cun la natira, primarmain er en connex cun projects ch'han influenzas directas sin l'ambient natiral.

Sensibilitad è dumandada

Ils interess da la selvicultura ed agricultura, da las chatschaduras e dals chatschadurs, da las ecologistas e dals ecologists, dal turissem u da las vischnancas stattan savens en opposiziun in cun l'auter ed arrivan per part er en conflict cun ils basegns elementars dals mamifers ed utschels selvadis. Ils guardiaselvaschinas s'occupan dal bainstar dals animals selvadis ed emprovan da schliar tals conflicts d'interess. Els s'engaschan en favur d'ina chatscha regulara e confurma als basegns da la protecziun dals animals. Quai dumonda fitg gronda sensibilitad en il contact cun conumans ed insistenza per il bain da la selvaschina.

Ils chantuns tschentan differentas premissas per vegnir engaschà sco guardiaselvaschina. Ina conduita irreproschabla, l'examen da chatscha reussì, in emprendissadi terminà en ina professiun sumeglianta, abilitad corporala e buna expressiun en scrit èn mo in pèr da quellas.

Tschintg onns pratica professiunala

L'examen professiunal "guardiaselvaschina cun certificat professiunal federal" vala sco examen professiunal superiur. Las suandantas premissas ston esser ademplidas, sche persunas interessadas vulan s'annunziar a l'examen:

- in'activitad d'almain tschintg onns sco guardiaselvaschina tar in chantun u tar purtaders publics;

- avair frequentà in curs fundamental interchantunal e reussì ses examens (dura quatter giadas in'emna, repartì sin dus onns).

L'examen premetta in pensar cumbinatoric. Animals selvadis e lur spazis vitals furman ecosistems sensibels. Las candidatas ed ils candidats ston perquai savair cumbinar ed inditgar ils connexs. La premissa per quai èn vastas enconuschientschas da l'ecologia e da la fauna. Perquai ch'ils guardiaselvaschinas exequeschan leschas, dovran els enconuschientschas giuridicas e polizialas. Ellas ed els organiseschan per gronda part sez lur manaschi da servetsch. Da quai fa part er la lavur da biro. Ils roms da l'examen sa cloman pia: ecologia, biologia, manaschament d'animals selvadis e da spazis vitals, tecnica, dretg e polizia, organisaziun ed administraziun.

Il UFFT surveglia l'examen

La federaziun svizra dals guardiaselvaschinas vul realisar l'emprim examen professiunal l'onn 2005: Per quest intent ha ella elegì ina cumissiun d'examen che consista da tschintg guardiaselvaschinas e da dus administraturs da chatscha. Ella organisescha l'examen, elegia ils experts e decida da conceder il certificat professiunal. Il UFFT surveglia l'examen.

La federaziun svizra dals guardiaselvaschinas (FSGS)

Ils 21 d'avust 1999 han las uniuns e federaziuns da guardiaselvaschinas da Berna, dal Grischun, dal parc naziunal, da la Svizra franzosa, da Son Gagl, dal Tessin, dal Vallais e da la Svizra centrala fundà la FSGS. Totalmain fan part var 250 guardiaselvaschinas e survegliaders da chatscha a la federaziun. Els ston esser engaschads per almain 50 pertschient en il sectur da la chatscha, e quai dal maun public. I sa tracta exclusivamain da glieud da professiun che collavura tar l'execuziun da la legislaziun federala e chantunala da chatscha.

La finamira la pli impurtanta da la federaziun è quella da mantegnair e promover l'acceptanza, la qualitad e la reputaziun dal mastergn da guardiaselvaschina. L'emprima mesira ha empruvà da cuntanscher la renconuschientscha da la professiun tras l'uffizi federal per furmaziun professiunala e tecnologia (UFFT, avant Biga). Quai pretenda da promover la scolaziun e furmaziun cuntinuada professiunala. La FSGS vegn en l'avegnir a sa preschentar cun dapli giavischs a la publicitad, quai ch'è in'autra da sias finamiras. A medem temp vegn la federaziun a tschertgar il contact cun gruppas professiunalas ed organisaziuns sumegliantas en il sectur da la chatscha, da la natira sco er da la protecziun dals utschels e dals animals. La finala duai profitar er la collegialitad tranter ils guardiaselvaschinas.

Ils commembers da la suprastanza vegnan dals chantuns Berna (Sébastien Balmer), Son Gagl (Markus Brülisauer), Friburg (Elmar Bürgy), Grischun (Arturo Plozza) e Sviz (Pius Reichlin). Uschia è garantida la represchentanza regiunala e la diversitad linguistica da la Svizra.

Gremi: uffizi da chatscha e pestga

Funtauna: rg uffizi da chatscha e pestga

Data: 25.02.2004